
ХХХХ раённы выканаўчы камітэт
АДРАС ВЫКАНАЎЧАГА КАМІТЭТА
ВАШАЕ ІМЯ, ІМЯ ПА БАЦЬКУ, ПРОЗВІШЧА
ВАШ АДРАС

Максімальна падрабязна апісаць сітуацыю, пазначыць месца і час, дзе адбылося стварэнне перашкодаў у карыстанні беларускай мовай. Таксама падаць максімальна поўную інфармацыю пра таго, хто дапусціў парушэнне заканадаўства. І дадаць: Гэта з’яўляецца парушэннем артыкула 10.16 «Парушэнне заканадаўства аб мовах» Кодэкса аб адміністрацыйных правапарушэннях Рэспублікі Беларусь як стварэнне перашкодаў і абмежаванняў у карыстанні беларускай мовай.

Варта адзначыць, што абавязак ведання абедзвюх моў кожным адсутнічае ў Канстытуцыі і іншых законах Беларусі. 
Наадварот, арт. 14 Закона “Аб грамадзянстве” абавязвае кожнага, хто жадае атрымаць грамадзянства нашай краіны, абавязкова ведаць толькі адну з дзяржаўных моў. 
Арт. 58 Канстытуцыі гарантуе, што “ніхто не можа быць прымушаным да выканання абавязкаў, якія не прадугледжаны Канстытуцыяй і яе законамі.” 
Веданне дзвюх моў ў аб’ёме, неабходным для выканання службовых абавязкаў, у адпаведнасці з арт. 4 Закона “Аб мовах” з’яўляецца абавязкам для кіраўнікоў, іншых работнікаў дзяржаўных органаў, органаў мясцовага кіравання і самакіравання, прадпрыемстваў, устаноў, арганізацый і грамадскіх аб’яднанняў. 
З гэтага вынікае, што веданне абедзвюх моў для асобных катэгорый грамадзян з’яўляецца не абавязкам, а дадатковым кваліфікацыйным патрабаваннем (параўнаем ч. 1 арт. 24, п. 1.3 арт. 26 Закона “Аб дзяржаўнай службе”, ч. 1 арт. 94 і ч. 2 арт. 133 Кодэкса аб судаўладкаванні і статусе суддзяў).

У адпаведнасці з артыкулам 10.16 Кодэкса аб адміністрацыйных правапарушэннях Рэспублікі Беларусь прашу прыцягнуць адказных за парушэнне заканадаўства асоб да адміністрацыйнай адказнасці.

